**PÁLYÁZATI FELHÍVÁS**

**ingatlan értékesítésére**

Telki Község Önkormányzata a 70/2023. (06.26.) önkormányzati határozata alapján, a nemzeti vagyonról szóló 2011. évi CXCVI tv., valamint az önkormányzat vagyonáról és a vagyontárgyak feletti tulajdonosi jogok gyakorlásáról szóló 11/2023 (V.23.) önkormányzati rendelete alapján pályázatot hirdet az alábbi ingatlanok értékesítésére.

|  |  |  |
| --- | --- | --- |
| **Ingatlan címe****(hrsz.):** | **Területe****(m2)** | **Eladási ár****(bruttó Ft)** |
| Tücsök utca 1266/7 | 1024 | 80.000.000 |
| Alsóvölgy utca 937/7 | 1344 | 59.100.000 |
| Árnyas utca 161/4 | 1515 | 104.500.000 |
| Fő utca 12 ( 158 ) | 1320 | 83.200.000 |
| Szajkó utca 1457 | 4883 | 166.000.000 |
| Szajkó utca 1458 | 7568 | 234.600.000 |

**Az ingatlanok külön-külön is megpályázhatóak.**

**Az ingatlanok adatai:**

|  |  |  |  |  |  |
| --- | --- | --- | --- | --- | --- |
| **Ingatlan címe****HRSZ** | **Tulajdoni** **hányad** | **Terület****m2** | **Megnevezés** | **Közművesítés** | **Övezeti előírások** |
| Tücsök utca 1266/7 | 1/1 | 1024 | ,,kivett” beépítetlen terület | közműves | Vt-A5 |
| Alsóvölgy utca 937/7 | 1/1 | 1344 | ,,kivett” beépítetlen terület | közműves | Vt-Kt-R |
| Árnyas utca 161/4 | 1/1 | 1515 | ,,kivett” beépítetlen terület | közműves | Lke-E(2) |
| Fő utca 12. (158 ) | 1/1 | 1320 | lakóház és udvar | közműves | Vt-Fk |
| Szajkó utca 1457 | 1/1 | 4883 | ,,kivett” beépítetlen terület | nincs | K-Kfr |
| Szajkó utca 1458 | 1/1 | 7568 | ,,kivett” beépítetlen terület | nincs | K-Kfr |

Részletes előírások az alábbi linkről letölthető:

https://telki.hu/docs/e-hivatal/szabalyozasi\_tervek/HAT%C3%81LYOS%20H%C3%89SZ%202020.07.30\_5\_2016.(XII.13.).pdf

**Az ingatlanok terheli:**

**1266/7, 937/7, 161/4, 158 HRSZ esetében**: a nemzeti vagyonról szóló 2011. évi CXCVI. törvény alapján a Magyar Államot megillető elővásárlási jog.

**1457 és 1458 HRSZ esetében**: Szerződéssel alapított, a Magyar Labdarúgó Szövetséget megillető elővásárlási jog, és a nemzeti vagyonról szóló 2011. évi CXCVI. törvény alapján a Magyar Államot megillető elővásárlási jog.

**A pályázatra jelentkezés hely és módja:**

Az ingatlan megvásárlására vonatkozó ajánlatokat (az ajánlott vételár mértékének, s megfizetése időpontjának, valamint módjának megjelölésével, valamint az ajánlatot tevő elérhetőségének megjelölésével) lezárt borítékban kell benyújtani a Telki Polgármesteri Hivatal Titkárságára ( 2089 Telki, Petőfi u. 1. ) legkésőbb **2023. augusztus 16. napja 12.00 óráig**. A borítékon fel kell tüntetni: ***„Pályázat Telki ……..hrsz-ú önkormányzati ingatlan értékesítésére”***

**Az értékesítésre kerülő ingatlanokkal kapcsolatosan felvilágosítás kérhető:**

dr. Lack Mónika jegyző ( Tel: 06-30-22-66-229)

**Az ingatlanok megtekintésének lehetősége:**

2023. augusztus 3. napján 10 órakor, találkozás a Telki Polgármesteri Hivatal épületében.

**A pályázati biztosíték mértéke, megfizetésének módja és határideje:**

A pályázaton azon ajánlattevő vehet részt, aki a pályázati biztosítékot befizette. A pályázati biztosíték mértéke az adott ingatlan kikiáltási árának 10%-a. A biztosítékot a pályázat benyújtásával egyidejűleg kell megfizetni a Telki Község Önkormányzat OTP Bank Nyrt-nél vezetett 11742348-15441881 számú számlájára történő átutalással, mely a végleges adásvételi szerződésben foglalóként kerül minősítésre.

**A pályázatok bontásának helye és időpontja:**

A pályázatok bontására **2023. augusztus 16-án (szerdán) 12.00 órakor** a Telki Polgármesteri Hivatal hivatalos helyiségében (2089 Telki, Petőfi u. 1.) kerül sor. Az ajánlatok bontása nyilvános, amelyre a pályázókat a kiíró ezúton meghívja.

**A pályázatok elbírálásának szempontja:**

A képviselő-testület az összességében legkedvezőbb ajánlatot tevőt hirdeti ki nyertesként azzal, hogy a nyertes ajánlatnak el kell érnie a kikiáltási árat.

Az ingatlan a kikiáltási ár alatt nem kerülhet értékesítésre.

Amennyiben a pályázatok között az egy-egy ingatlant érintő legmagasabb vételárat több pályázó is azonos összegben megajánlotta, annyiban a pályáztatás az adott ingatlan vételárára vonatkozóan licitálással folytatódik pályázati tárgyalás keretében. A pályázati tárgyalás időpontja a pályázatok bontására megjelölt időpont. A licit érvényes, ha a pályázati tárgyaláson – amely több azonos összegű ajánlat esetében kerül megtartásra - legalább egy, korábban érvényes ajánlatot tevő pályázó a legmagasabb összegű, megajánlott vételárat a licitlépcső összegével meghaladó vételárat megajánlja. A licitlépcső 100.000,- Ft, a licitálást addig kell folytatni, amig a licitálók érvényes ajánlatot tesznek.

Ha az ajánlattevő pályázó a pályázati tárgyaláson nem jelenik meg, azonban az általa megajánlott vételár eléri az adott ingatlan kikiáltási árát, az ajánlata ebben az esetben is érvényes.

**A pályázat kiírója fenntartja azon jogát, hogy a pályázatot indokolás nélkül eredménytelennek nyilvánítsa.**

A pályázatok elbírálására Telki község Önkormányzat képviselő-testületének az ajánlattételi kötöttség időtartamán belül – 90 nap – tartandó rendes ülésén kerül sor.

A pályázaton résztvevőket levélben, vagy telefonon értesítjük a pályázat eredményéről.

**Pályázati feltételek:**

* Az ajánlat benyújtásához szükséges Adatlap és nyilatkozatok letölthetőek a cikkből.
* Az ajánlatnak tartalmaznia kell a pályázó adatait, a megajánlott vételárat, a fizetési feltételeket, valamint a pályázó azon nyilatkozatát, hogy a pályázati felhívásban foglalt feltételeket elfogadja.
* A pályázó a benyújtott ajánlatához a benyújtástól számított 90 napig kötve van (ajánlati kötöttség).
* A biztosíték összegét a pályázó elveszti, amennyiben ajánlatát az ajánlati kötöttség időtartama alatt visszavonta, vagy a szerződés megkötése neki felróható, vagy az ő érdekkörében felmerült más okból hiúsult meg.
* Az Önkormányzat a nyertes ajánlatban szereplő pályázóval köt ingatlan adásvételi szerződést. Az ingatlan adásvételi szerződésben csak és kizárólag azon személy jelölhető meg szerződő félnek, aki a pályázatban, mint ajánlattevő megjelölésre került.
* A pályázatok bontását követően az ajánlat módosítására nincs lehetőség – kivéve a pályázati tárgyalás során az érvényes ajánlatot tevő pályázók részéről történő licitálást.
* Az értékesítésre kerülő ingatlanok tekintetében a nemzeti vagyonról szóló 2011. évi CXCVI. törvény értelmében a Magyar Államot minden más jogosultat megelőző, elővásárlási jog illeti meg,
* a 1457 és a 1458 hrsz-ú ingatlanok esetében ezen felül a Magyar Labdarúgó Szövetséget szerződéssel alapított elővásárlási jog is megilleti.

A pályázó a pályázatának benyújtásával tudomásul veszi, hogy amennyiben a Magyar Állam, vagy a Magyar Labdarúgó Szövetség élni kíván elővásárlási jogával, az adásvételi szerződés az elővásárlásra jogosult és Telki Község Önkormányzata között jön létre, az adásvételi szerződés kizárólag abban az esetben hatályos a nyertes pályázó és Telki Község Önkormányzata között, amennyiben az elővásárlási jog gyakorlója nemleges nyilatkozatot tesz, vagy a 35 napos nyilatkozattételi határidő eredménytelen telik el.

* Az eljárásból ki kell zárni azt a pályázót, aki ellen csőd, vagy felszámolási eljárás van folyamatban, valamint akinek a Telki község Önkormányzatával szemben fennálló tartozása áll fenn.
* A nemzeti vagyonról szóló 2011. évi CXCVI. törvény 13.§ (2) bekezdése értelmében az önkormányzat az ingatlan tulajdonjogát csak természetes személynek, vagy a hivatkozott törvény 3. § (1) bekezdés 1. pontja szerinti átlátható szervezetre ruházhatja át. Jogi személy pályázó esetén a pályázathoz csatolni szükséges a szervet átláthatóságára vonatkozó nyilatkozatot.
* A nyertes pályázóval az ajánlati kötöttség időtartamán belül az önkormányzat adásvételi szerződést köt. A vételár az adott ingatlan adásvételi szerződés megkötését követő 5 munkanapon belül esedékes. Amennyiben a vételár kiegyenlítése banki kölcsön igénybevételével történik, úgy kérjük annak tényét az ajánlatban feltüntetni. Ez utóbbi esetben – a banki kölcsönre tekintettel – a vételár a szerződéskötéstől számított 90 napon belül esedékes. Az önkormányzat a pályázattal érintett ingatlan tulajdonjogát a teljes vételár kifizetéséig fenntartja, csak ezt követően kerülhet sor a pályázó, mint vevő tulajdonjogának bejegyzésére.
* Az adásvételi szerződés, s a tulajdon megszerzésével kapcsolatos valamennyi költség a vevőt terheli. Az adásvételi szerződést a pályáztató megbízott jogi képviselője készíti el és jár el a tulajdonjog-változás bejegyzése során a Földhivatalnál.
* A pályázó a benyújtott ajánlatához a benyújtási határidő lejártától számítottan 90 napig kötve van.

A pályázat részeként benyújtandó dokumentumok:

* Adatlap
* Jogi személy pályázó esetében 30 napnál nem régebbi cégkivonat, a társaság cégjegyzésére jogosult képviselő aláírási címpéldányát, a szervezet átláthatóságára vonatkozó nyilatkozat
* A pályázó ajánlata, amely nem lehet kevesebb, mint a pályázatban megjelölt kikiáltási ár
* Igazolás köztartozás mentességről, illetve arról, hogy az önkormányzattal szemben nincs fennálló tartozása
* A pályázó nyilatkozata a pályázati feltételek elfogadásáról
* A pályázó nyilatkozata az ajánlati kötöttség elfogadásáról
* A pályázati biztosíték megfizetését igazoló pénzintézeti bizonylat másolata
* A pályázó nyilatkozata, hogy a személyes adatai kezeléséhez a pályázat elbírálásához szükséges mértékben hozzájárul